**ОБАВЕШТЕЊЕ О УПИСУ КАНДИДАТА ПРИМЉЕНИХ НА ДОКТОРСКЕ АКАДЕМСКЕ СТУДИЈЕ У ПРВОМ КОНКУРСНОМ РОКУ ШКОЛСКЕ 2024/2025 ГОДИНЕ**

Упис примљених кандидата ће се обавити у Одсеку за наставу и студентска питања – одсек за последипломске студије **- од 9 часова до 14,30 часова** према следећем распореду:

* **Уторак 29. 10. 2024. године** – упис кандидата са коначне ранг листе који су остварили право да се финансирају са буџета Републике Србије
* **Среда 30. 10. 2024. године -** упис кандидата са коначне ранг листе који су остварили право уписа у статусу студената који се сами финансирају

**Због потписивања уговора између студента и Фармацеутског факултета, кандидат је дужан да упису приступи лично**. У случају да кандидат, из оправданих разлога, није у могућности да лично приступи упису, упис може извршити лице овлашћено од стране кандидата овлашћењем овереним код нотара које задржава Факултет.

**Кандидат који је стекао право уписа, а не упише се у за то предвиђеном року, губи право на упис и уместо њега ће се уписати следећи кандидат према утврђеном распореду.**

Приликом уписа студент добија од стране референта корисничко име и лозинку за приступ на Студентки сервис на линку:

<https://student.pharmacy.bg.ac.rs/security/login.jsf;jsessionid=1F89DF4878B3C2AC6A391FE8B2D584EF>

**СТУДЕНТ ЈЕ У ОБАВЕЗИ ДА У НАЈКРАЋЕМ МОГУЋЕМ РОКУ ПРИСТУПИ СЕРВИСУ И ПОПУНИ ЕЛЕКТРОНСКИ ШВ ОБРАЗАЦ. У СУПРОТНОМ, СТУДЕНТ ЋЕ БИТИ ИСПИСАН СА УПИСАНОГ СТУДИЈСКОГ ПРОГРАМА ОД СТРАНЕ РЕКТОРАТА.**

Приликом уписа потребно је приложити:

1. ***Извод из матичне књиге рођених*** (Факултет прибавља по службеној дужности, осим за стране држављане који су у обавези да овај документ доставе)

2. ***Извод из књиге држављана*** (само за стране држављане, оригинал или оверена фотокопија)

3. ***Диплома/уверење о завршеном студијском програму*** (оверена фотокопија)

4. ***Један образац ШВ-20*** (може се купити у скриптарници Факултета) : студент попуњава пре уписа

5. ***Индекс*** (може се купити у скриптарници Факултета): студент попуњава своје податке на првој и другој страни индекса пре уписа и лепи слику на назначено место. **Никако не лепити заштитну фолију која се добија уз индекс преко слике**!!!! Заштитну фолију лепе референти приликом уписа, након стављања печата Факултета. Студент не добија индекс назад одмах након уписа, с обзиром да је неопходно да студентски индекс потпише декан Факултета.

6. ***Две фотографије формата 3,5 x 4,5 цм***

7. ***Доказ о уплати школарине*** на жиро-рачун Фармацеутског факултета 840-1127666-05 (кандидат је у обавези да приликом уписа достави доказ о уплати најмање једну четвртине школарине за школску годину коју уписује. Остале три рате за школску 2024/25 годину се плаћају следећом динамиком: II рата : 01.12.2024., III рата:15.02.2025., IV рата 30.04.2025. Износ школарине може се наћи на:

<https://www.pharmacy.bg.ac.rs/files/Dokumenti/Cenovnik/2024/cenovnik%20studenti%202024.pdf>

8. ***Уплатницу на износ од 2.200,00 динара*** на жиро – рачун Фармацеутског факултета 840-1127666-05, на име административних трошкова уписа на студијски програм

9. ***Решење о признавању стране високошколске исправе ради наставка образовања*** за студенте који су Факултет завршили у иностранству (уколико су га кандидати добили из Ректората). **Упис је услован** док кандидати не донесу решење о признавању стране високошколске исправе.

10. ***Уговор*** (добија се на Факултету приликом уписа, потписују га самофинансирајући студенти) : добија се у два примерка; студент попуњава оба, с тим што један примерак задржава за себе а други остаје Факултету

11. ***Обевештење*** да ће факултет прикупљати податке о личности студента у складу са законом (добија се на Факултету и студент је задржава са собом)

12. ***Изјава*** коју студент потписује и којом се овлашћује факултета да прикупља податке о личности у складу са законом (добијају се на Факултету приликом уписа)

РАДИ БРЖЕГ УПИСА У ПРИЛОГУ ЈЕ ПРИМЕР ПРАВИЛНО ПОПУЊЕНОГ ИНДЕКСА

